Publication: Magyar Közlöny
Issue: MK-2006-26 (Year: 2006, Number: 26)
Era: 2004-2010
Section: A Legfelsõbb Bíróság Pf.XI. tanácsa a bíróságok szervezetérõl és igazgatásáról szóló 1997. évi LXVI. törvény
Paragraph Index: 1432

(2) bekezdése alapján – mivel jogkérdésben el kíván térni a Legfelsõbb Bíróság másik ítélkezõ tanácsának határozatától – jogegységi eljárást kezdeményezett és a jogegységi határozat meghozataláig a Pf.XI.24.794/2005. szám alatt folyamatban lévõ fellebbezési eljárást felfüggesztette. A jogegységi eljárást indítványozó tanácsnál elbírálásra váró ügyben a felperes a keresetében – fejlesztési célú állami támogatás visszatérítésérõl korábban hozott közigazgatási határozattal egyezõ tényállás alapján – az alperes fizetésre kötelezését kérte. Az elsõfokú bíróság ítéletében a keresetet elutasította. A fellebbezés folytán eljárt másodfokú bíróság végzésében a pert megszüntette, az elsõfokú bíróság ítéletét hatályon kívül helyezte, és a feleket tájékoztatta a fellebbezés lehetõségérõl. A végzés indokolása szerint az adott követelésrõl a bíróság csak közigazgatási perben dönthetett volna a korábban hozott közigazgatási határozat felülvizsgálata során. Ilyen pert az alperes nem indított, a közigazgatási határozat jogerõs és végrehajtható, de a kikényszerítésére polgári per nem indítható. Miután az elsõfokú bíróság a keresetlevél idézés kibocsátása nélküli elutasítását, illetõleg a per megszüntetését elmulasztotta, a másodfokú bíróság a Pp. 251. §-ának

Source: https://magyarkozlony.hu/hivatalos-lapok/1455443237101f3a08cc59bc90aab19e03cf15df/dokumentumok/551a7aed72d20261de88f1e8e3e4012f46428e77/letoltes